Նիկոլ Փաշինյանը վստահեցրեց, որ ոչ մի բիզնես չի փակվելու, ոչ մի բիզնես, գործարան, ունեցվածք չի խլվելու: «Սա կարեւոր բան է, սա նշանակում է, որ մենք կարեւորում ենք սեփականության անձեռնմխելիությունը։ Մենք երաշխավորում ենք ներդրումների անձեռնմխելիությունը։ ՀՀ–ում բիզնեսով զբաղվող որեւէ մեկը անհանգստանալու որեւէ առիթ չունի։ Այն բիզնեսմենները, ովքեր մարդ չեն սպանել, ովքեր նախկինում գործել են հին կանոններով նրանք հնարավորություն կունենան բարեհաջող գործել, զարգանալ եւ զարգացնել Հայաստանի Հանրապետությունը, նրանք հնարավորություն կունենան նոր ներդրումներ անել»,- ասաց նա։